Diari Oficial de la Generalitat Valenciana


Sumari del DOGV 1792, del 28-05-1992 (1992/824944)

ORDRE de 21 d'abril de 1992, del Conseller d'Agricultura i Pesca, per la qual es regulen les ajudes a les cooperatives de productors de flor tallada i planta ornamental per a desenvolupar i modernitzar el seu sistema de comercialització.
---------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1992/04/21/(6)/dof/vci/html**

### Dades del document

Número de DOGV
:   1792

Data del DOGV
:   28-05-1992

Secció del DOGV
:   DISPOSICIONS GENERALS

Número del document
:   1992/824944


Data del document
:   21-04-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 21 d'abril de 1992, del Conseller d'Agricultura i Pesca, per la qual es regulen les ajudes a les cooperatives de productors de flor tallada i planta ornamental per a desenvolupar i modernitzar el seu sistema de comercialització.  
Històricament, els agricultors de la Comunitat Valenciana han desenvolupat, en petites explotacions d'economia i organització familiar, la tècnica de conreu de la planta ornamental i la flor tallada. La rendibilitat d'aquestes explotacions es basa en els millors preus que s'han obtingut de les vendes realitzades en dates clau de festivitats i celebracions, que es dirigien a un mercat local i minoritari de demanda no elàstica i a través de costosos canals de mediació comercial.  
L'evolució social del treball, per un costat, i la introducció de noves tècniques de producció i comercialització, per l'altre, canvien el valor relatiu dels elements de rendibilitat, i és necessari un nou plantejament en l?organització que garantesca la rendibilitat i reporte els beneficis necessaris per a donar continuïtat a l?explotació.  
Així, davant els criteris d'oportunitat temporal de les vendes, s'imposen els sistemes de continuïtat i regularitat en el treball, per això es necessita reunir certs volums de producció programada que només es poden aconseguir mitjançant l'associació de l'esforç dels agricultors, i es garanteix les vendes programades de contingents, tot això amb la direcció i efectivitat d'una gerència adient, dedicada en exclusivitat a l'organització de les produccions i a la recerca de nous mercats, i utilitzar les fonts d'informació i les bases d'infrastructura comercial existents.  
Al mateix temps, donades les circumstàncies de caràcter climatològic de la Comunitat Valenciana, així com també les qualitats intrínseques de l'agricultor valencià, es considera que la proliferació de conreus ornamentals, pot significar noves fonts d'ingressos i alternatives a altres cultius d'interés decadent.  
Per tot allò exposat, s'entén que la fórmula social del cooperativisme pot satisfer i garantir els passos necessaris de formació, volum i direcció.  
Per això, i fent ús de les facultats que tinc atribuïdes per l'article 35 de la Llei de Govern Valencià de 30 de desembre de 1983.  
ORDENE:  
Article primer  
La Conselleria d?agricultura i Pesca, podrà concedir anualment ajudes a les cooperatives valencianes de primer o ulterior grau dedicades, de forma exclusiva, a la comercialització de flor tallada i planta ornamental que necessiten adaptar les seues estructures per a millorar l?oferta comercial, i contempla al mateix temps la major participació i ampliació de la base social, en estricte compliment dels principis cooperatius.  
Article segon  
Les quanties de les ajudes tindran com a límit l?import que assenyale cada convocatòria.  
Aquestes es calcularan a partir de les quantitats pressupostades pels sol·licitants i consistiran en:  
a) Ajudes fins al 40% de les despeses que es generen en l'adquisició d'utillatge i maquinària, així com també la realització de l?obra civil necessària per a les finalitats proposades.  
b) Ajudes fins a 4 punts en l'interès dels préstecs que poguessen subscriure's per tal de finançar el circulant necessari per a la gestió comercial.  
c) Ajudes fins al 40% dels costos de lloguer o cessió d'aquells immobles o naus comercials que es consideren convenients per a optimitzar la proximitat als centres i mercats expenedors dels productes en qüestió.  
Article tercer   
Quan concórreguen varies cooperatives que sol·liciten aquestes ajudes, l?Institut de Cooperativisme Agrari Valencià, podrà portar a terme una actuació integradora d'aquestes.  
Article quart  
Per accedir a aquesta subvenció serà necessari:  
1. Presentar una memòria descriptiva i quantificada de les experiències comercials hagudes durant l'any o anys anteriors, així com també una relació d'incidències socials i la seua situació actual resultant.  
2. Establir un pla d'actuació estratègic per aquest exercici en una visió global de futur.  
3. Presentar un pressupost de despeses i inversions d?acord amb el pla descrit i a la situació funcional de la cooperativa en qüestió.  
4. Descriure l'estratègia de la cooperativa per a facilitar la integració del major nombre possible d'agricultors i estimular els cooperativistes de base a la participació social, assumint els compromisos tècnics necessaris proposats per la gerència.  
Article cinqué  
Les ajudes se sol·licitaran per escrit dirigides al Conseller d'Agricultura i Pesca, dins del mes següent al de la publicació de cada convocatòria anual.  
Article sisè  
Per a la percepció de les ajudes concedides serà necessària la presentació (fels documents i factures acreditatives del pagament de les despeses realitzades, així mateix s'hi han d'adjuntar els justificants demostratius del compliment, fins a la data, de les obligacions fiscals i les corresponents a la seguretat social dels seus empleats.  
Article sise  
Són obligacions del beneficiari de qualsevol de les ajudes:  
a) Realitzar l'activitat o adoptar el comportament que fonamenta la concessió de la subvenció.  
b) Acreditar, davant l?entitat que concedeix, la realització de l'activitat o l'adopció del comportament, així com també el compliment dels requisits i condicions que determinen la concessió o gaudiment de l'ajuda.  
c) Sotmetre's a les actuacions de control financer que corresponen a la Intervenció General, en relació amb les subvencions i ajudes concedides.  
d) Comunicar, a l?entitat que concedeix, l?obtenció de subvencions o ajudes per a aquesta finalitat, procedents de qualsevol administració o ens públic.  
Article vuitè  
1. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, donarà lloc a la modificació de la resolució de la concessió.  
2. L'import de les subvencions regulades en aquesta ordre en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenvolupar pel beneficiari.  
Article nové  
1. Procedirà el reintegrament de les quantitats percebudes i l'exigència de l'interès de demora des del moment del pagament de la subvenció en els següents casos:  
a) Incompliment de l?obligació de justificació.  
b) Obtenir la subvenció sense reunir les condicions que es requereixen per a això.  
c) Incompliment de la finalitat per a la qual va ser concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
2. Igualment, en el supòsit contemplat en el paràgraf segon de l'article anterior, quan la subvenció principal siga de la Generalitat Valenciana, procedirà el reintegrament de l?excés obtingut sobre el cost de l'activitat desenvolupada.  
DISPOSICIO FINAL  
Aquesta ordre entrarà en vigor l?endemà de la seua publicació al Diari Oficial de la Generalitat Valenciana .  
València, 21 d'abril de 1992.  
El Conseller d?Agricultura i Pesca,   
LLUIS FONT DE MORA I MONTESINOS


Còpia Permalink ELI